ועדת הכספים, כנסת 20, פרוטוקול מספר 788, 2017-07-26 10:30

משה גפני: אני מתכבד לפתוח את הדיון.

משה גפני: אנחנו עוסקים בשינויים בתקציב לשנת 2017.

משה גפני: נתחיל בפנייה מספר 109 – המשרד לביטחון הפנים.

<עמיחי דוד: אני מאגף התקציבים.

<עמיחי דוד: הפנייה מיועדת להעברת סכום של 24 מיליון ו-30 אלף שקלים בהרשאה להתחייב, כמו גם שינויים וויסותים פנימיים בתקציב המשרד לביטחון הפנים, המשטרה, שירות בתי הסוהר ושירות הכבאות.

<עמיחי דוד: שאלות?

<עמיחי דוד: מי בעד אישור הפנייה?

<עמיחי דוד: ירים את ידו.

<עמיחי דוד: בעד – רוב

<עמיחי דוד: נמנעים –אין

משה גפני: הפנייה אושרה.

משה גפני: אנו עוברים לפנייה 112-110 – פיתוח המשרד לביטחון הפנים.

<עמיחי דוד: הפנייה מיועדת להעברת סך של 198,114,000 שקלים מסעיף 07 לסעיף פיתוח 52.

<עמיחי דוד: זו תוספת כוללת של 169 - - -

משה גפני: מה זה הפיתוח?

משה גפני: מה אתם הולכים לעשות עם הכסף?

<עמיחי דוד: מרב הסעיף מיועד לבינוי של תחנות משטרה, פיתוח של פרויקטים ארוכי טווח - - -

משה גפני: בהעברה הקודמת שלכם גם היה פיתוח של תחנות משוטרה.

משה גפני: באיזה תחנות עכשיו מדובר?

<עמיחי דוד: השנה לא בוצעו ההעברות, עדיין לסעיף הפיתוח.

<עמיחי דוד: זו ההעברה הראשונה.

<עמיחי דוד: נמצא אתי פה נציג המשטרה שיוכל להסביר קצת יותר.

משה גפני: בבקשה.

<אברהם חסדאי: יש הרבה מאוד פרויקטים שאנחנו בונים במגזר הערבי, 12 תחנות משטרה חדשות שנבנות במקביל.

<אברהם חסדאי: יש עוד 15 תחנות שמחזקים אותן ומוסיפים להן עוד תוספות של כוח אדם, ובהכרח לשם כך גם צריך להרחיב את התחנות.

משה גפני: מי בעד?

משה גפני: אישור הפניות?

משה גפני: ירים את ידו.

משה גפני: מי נגד?

משה גפני: בעד – רוב

משה גפני: נמנעים –אין

משה גפני: תודה, הפניות אושרו.

סתיו שפיר: אם אפשר, שאלה על הפנייה הבאה - 04,008.

משה גפני: לא בטוח שאני מעלה את זה היום.

משה גפני: את יכולה לשאול.

סתיו שפיר: יש פה תוספת של כספים להשלמת הטיפול במפוני ההתנתקות.

סתיו שפיר: יש פה עניין חריג שחוזר על עצמו פעם אחר פעם.

סתיו שפיר: הטיפול במפוני ההתנתקות עדיין לא הושלם, כולל עשרות משפחות – והיה לפני שנה מאות משפחות, שעדיין מתגוררות ללא בית, ממפוני גוש קטיף, 12 שנים אחרי הפינוי, וזאת למרות שהועברו לשם סכומים אדירים של 13 מיליארד שקלים בסך הכל.

סתיו שפיר: מנהלת תנופה, אני לא יודעת אם היא הייעוד של הכסף הזה – היא כבר לא קיימת, אבל על אף שהיא לא קיימת היא ממשיכה לקבל כספים בהעברות תקציביות.

סתיו שפיר: עד עכשיו, אחרי שנתיים שאני מנסה להשיג ממנהלת תנופה את כלל ההוצאות שלהם לשנים האחרונות, עד היום כל מה שהצלחתי לקבל מהם זה פירוט על סך 8 מיליארד שקלים ולא את מלוא הפירוט של ה-13 מיליארד שקלים.

סתיו שפיר: היו שם איזה 100 מיליון שקל רק לייעוץ משפטי ודברים מהסוג הזה, שהם הוציאו מכספי ציבור, וזאת למרות שהמפונים עדיין לא זוכים לקבל את הדיור שמגיע להם.

סתיו שפיר: אז אני מבקשת, גפני, שייערך פה בירור מעמיק מאוד של הסכומים שעדיין מועברים למנהלת או לכל דבר שנוגע בעניין הזה, אחרת – שלא יועברו הכספים האלה שוב.

משה גפני: מי נמצא פה ממשרד ראש הממשלה?

משה גפני: אני אתמול הייתי בהרצאה בקטיף.

מכלוף מיקי זוהר: אפשר לברך את חברת הכנסת סתיו שפיר?

מכלוף מיקי זוהר: אני מברך אותה ששומרת על הזכויות והתנאים של מפוני גוש קטיף.

משה גפני: כל הכבוד.

משה גפני: יפה, אני גם מברך אותה.

סתיו שפיר: תודה.

משה גפני: אנחנו אתמול העברנו 50 מיליון שקל בהעברה לנושא הזה של מפוני גוש קטיף.

משה גפני: אני מרגיש רע עם העניין הזה.

משה גפני: אני באמת העברתי הרבה פניות והעברתי חוק, ואני לא מביע עמדה אם צריך או לא צריך.

משה גפני: תגידו איפה זה עומד עכשיו.

משה גפני: תגידו, אנחנו רוצים תשובה לעניין הזה.

מכלוף מיקי זוהר: סעיף 7 בהעברה התקציבית מדבר על תקציב המשרד לשוויון חברתי.

מכלוף מיקי זוהר: אני הקמתי ועדה בכנסת לצדק חלוקתי ושוויון חברתי, ולמדתי תוך כדי עבודה שצדק חלוקתי ושוויון חברתי המהות שלו זה שיהיה שוויון בין כולם.

מכלוף מיקי זוהר: הסעיף הזה הוא אנטי שוויוני.

מכלוף מיקי זוהר: למה?

מכלוף מיקי זוהר: הוא מדבר על תקצוב של מוסדות שנקראים מוסדות שהם מוכרים ואינם רשמיים, רק שהוא מתקצב אוכלוסייה אחת בלבד – את האוכלוסייה הנוצרית, שאגב, אני מברך אותה, זו אוכלוסייה חשובה שהיא גם בדרך כלל מאוד מעורבת ופעילה במדינה, ואין שום בעיה, ההפך – אני מאוד מעריך את האוכלוסייה הזו, אבל במדינת ישראל יש עוד מוסדות מוכרים שאינם רשמיים, כמו מוסדות חרדיים, מוסדות דתיים לאומיים, מוסדות של ערבים ומוסדות של יהודים, שהם לא מתוקצבים.

מכלוף מיקי זוהר: יש כאן אי שוויון מוחלט.

מכלוף מיקי זוהר: יש כאן תקצוב לדבר אחד בלבד, במקום לתקצב באופן שוויוני את כולם.

מכלוף מיקי זוהר: העניין הזה הוא לא שוויון חברתי, הוא אנטי שוויון חברתי, ולכן, בגלל הסעיף הזה אני מבקש לא לאשר את הפנייה.

משה גפני: אני רק רוצה שתדע שיש כאן הרבה דברים שמבחינת כולנו הם חשובים.

משה גפני: צריך לקחת את זה בחשון – יש פה לניצולי שואה.

מכלוף מיקי זוהר: אז שיפרידו בין הדברים.

משה גפני: מישהו יודע להסביר את זה?

משה גפני: את מה ששאל חבר הכנסת מיקי זוהר?

<חזי כהן: כן.

<חזי כהן: אני מאגף תקציבים.

<חזי כהן: קודם כל אני רוצה להבהיר גם לחברת הכנסת שפיר וגם לחבר הכנסת זוהר שמדובר בפניית עודפים מחויבים משנה שעברה.

סתיו שפיר: זה לא מעניין.

מכלוף מיקי זוהר: זה לא מצדיק.

<חזי כהן: זה לא תקצוב נוסף, זה עודפים.

סתיו שפיר: זה שיש לכם עדיין עודפים על 13 מיליארד של גוש קטיף ועדיין לא הצלחתם לבנות לכל אחד בית זה - - -

<חזי כהן: לגבי השאלה של חבר הכנסת זוהר – מדובר בתקצוב בתי הספר הכנסייתיים, שוב – עודפים משנה שעברה, זה עניין שנמצא בבג"ץ לגבי ההמשך של זה, למיטב ידיעתי, וזה עודפים מהשנה שעברה.

משה גפני: אומר חבר הכנסת זוהר – יש מוכר שאינו רשמי במדינת ישראל.

משה גפני: יש שם חרדים, נוצרים ואפילו חילונים.

מכלוף מיקי זוהר: אגב, עוד נתון.

מכלוף מיקי זוהר: אתה יודע שמדובר פה גם בכפל תמיכות?

מכלוף מיקי זוהר: גם זו סוגייה שעוד לא קיבלנו עליה תשובה.

מכלוף מיקי זוהר: אסור לשני משרדים לתקצב את אותה פעילות - -

משה גפני: על כל פנים, אני אסתבך עם כל העניין הזה שאתה מעלה.

מכלוף מיקי זוהר: - - ואת הפעילות הזו מתקצבים שני משרדים.

סתיו שפיר: אפשר רק תשובה על ההתנתקות?

<חזי כהן: כן.

<חזי כהן: מדובר בעודפים מחויבים במנהלת תנופה.

סתיו שפיר: שלא קיימת.

סתיו שפיר: נסגרה ב-2016.

סתיו שפיר: למי אתם מעבירים עודפים?

<חזי כהן: אני אסביר.

<חזי כהן: יש את תוכנית האמרכלות שכוללת הוצאות והתקשרויות רכש שתומכות בפעילות לטיפול במפוני גוש קטיף.

סתיו שפיר: מה הם רוכשים?

סתיו שפיר: אחרי שהם לא הצליחו לטפל במפונים, קיבלו כל כך הרבה כסף, עד היום לא הצליחו להנפיק דוח אחד שמספר מה הם עשו עם הכסף – מה הם רוכשים, עכשיו, במנהלת שלא קיימת.

סתיו שפיר: אתה יודע, כשביקשתי את התקציב: סגרנו את המנהלת, אין לנו גישה למחשבים.

סתיו שפיר: לאיפה אתם מעבירים כסף?

<חזי כהן: אני לא מכיר את הפעילות של המנהלת לעומק, מכיוון שאני לא הרפרנט שמטפל בהם.

<חזי כהן: אני מטפל במשרד ראש הממשלה, והם חלק מהסעיף הזה.

סתיו שפיר: אז אם לא מעבירים לנו מידע לאיפה זה עובר אני מציעה לא להעביר את זה.

סתיו שפיר: יש פה גם עוד כספים - - - אגב, גם לא הכנסתם לפירוט שאתם אמורים להכניס שבכלל יש כסף פה, למנהלת הזו.

סתיו שפיר: זה לא נמצא בפירוט בכלל, זה רק נמצא בתוך הטבלה.

סתיו שפיר: גם את הכספים למשרד לנושאים אסטרטגיים אתם לא רוצים לדווח.

סתיו שפיר: אני מציעה שיהיה כאן דיון על מה שקורה עם הכספים לגוש קטיף.

משה גפני: שתי שאלות מרכזיות שעלו.

משה גפני: שאלה מרכזית אחת של חברת הכנסת שפיר – לאן הולך הכסף?

משה גפני: לי אין טענות לאף אחד, אני רק רוצה תשובה.

משה גפני: אני רוצה תשובה למה שהעלה חבר הכנסת מיקי זוהר, שאלות משפטיות של כל מה שנילווה לעניין הזה.

משה גפני: אני אביא את זה לישיבה הבאה.

משה גפני: האמת היא שיש פה הרבה דברים טובים שצריך לאשר אותם.

משה גפני: אני לא מצביע על זה היום.

משה גפני: הפירוט של התקשרויות עם הסוכנות היהודית, מה שיש בסעיף 2- אני אבקש פירוט יותר גדול, ודרך אגב אני משבח אתכם על הפירוט.

משה גפני: הפירוט פה יוצא מן הכלל, זה לא היה בעבר.

משה גפני: אפשר לפי זה גם לכתוב לנו מכתבים לפני שזה עולה לדיון, בגלל שיש פה הסברים מפורטים ואפשר לפי זה גם לכתוב לנו מכתבים, להגיד שיש לנו עוול ואי שוויון, זה בגלל שיש דברי הסבר מפורטים.

משה גפני: אז אני מבקש פירוט על הסוכנות היהודית, פירוט מלא בעניין הזה, לאן הולך הכסף הזה.

משה גפני: אני מבין שזה עודף, מה נעשה בשנה שעברה, ואני מבקש פירוט לאן הכסף הזה הולך.

משה גפני: אני מבקש שתביאו את זה עוד היום.

<חזי כהן: אין בעיה, רק הנוהל הוא להסביר על עיקר התוכניות הגדולות.

<חזי כהן: בגלל זה תוכנית של תנופה לא נמצאת - - -

משה גפני: אני משבח אתכם על זה, שיבחתי.

משה גפני: עכשיו אני רוצה להשלים את העניין של הנוהל.

משה גפני: כדי להעלות את זה לדיון ולאישור צריך את דברי ההסבר, עשיתם את זה מצוין, אבל צריך שיהיה דיון בוועדה, ולפעמים לחברים יש שאלות שלא קשורות לדברים הגדולים.

<חזי כהן: אין בעיה, אני אשמח לענות.

משה גפני: אז הנה שלושה דברים שאתה צריך לענות לנו – לגבי מנהלת תנופה, לאן הולך הכסף, ואני רוצה לאשר את זה - - -

<חזי כהן: אני יכול לענות גם עכשיו, לא נתנו לי להשיב.

משה גפני: אמרת שאתה לא יכול, שאתה לא הרפרנט.

<חזי כהן: אני לא הרפרנט אבל יש לי את הפירוט.

משה גפני: בסדר, תביא את הכל, אנחנו כבר לא נספיק היום.

משה גפני: כמו כן – את מה שהעלה חבר הכנסת מיקי זוהר, ולגבי הסוכנות – פירוט.

משה גפני: אני משבח אתכם על דברי ההסבר.

משה גפני: זה יהיה, אגב, ביום ראשון.

משה גפני: אבל אני צריך היום את החומר.

משה גפני: אני צריך לדעת אם אני מביא את זה ביום ראשון, כן או לא.

משה גפני: עוברים לבקשה 120-119, 126-125, משרד האנרגיה.

<אסף קזקוב: הבקשה נועדה להעביר סכום של 83,100 אלפי שקלים חדשים במזומן, ו-10,000 אלפי שקלים חדשים בהרשאה להתחייב עבור משרד האנרגיה.

<אסף קזקוב: עיקר השימוש הוא עבור תקצוב מלאי חירום, בהתאם להחלטת הקבינט 11, מיוני 2016.

משה גפני: מה זה שהתפרסם שאין רוכשים, אין רוכשים של הגז?

משה גפני: אולי טעיתי.

משה גפני: יש שם קידוחים, יש מי שקודח אבל אין רוכשים.

משה גפני: כך ראיתי כותרת באחד העיתונים.

משה גפני: אתה יודע משהו על זה?

<אסף קזקוב: אני לא מכיר את זה.

<אסף קזקוב: אז כמו שאמרתי, מדובר על תקצוב מלאי חירום לדלקים בהמשך להחלטת הקבינט ב'116 משנת 2016, ו-10,000 אלפי שקלים בהרשאה להתחייב עבור הקמת מעבדת סייבר.

משה גפני: תודה רבה.

משה גפני: מי בעד הפניות?

משה גפני: ירים את ידו.

משה גפני: בעד – רוב

משה גפני: נמנעים –אין

משה גפני: הפניות של משרד האנרגיה אושרו.

משה גפני: אני מודה לכם, הישיבה נעולה.

משה גפני: תתקיים ישיבה ביום ראשון בעזרת ה'.